السلام عليكم ورحمة الله وبركاته [motr]المسافرون العرب - تركيا[/motr] [line]-[/line] حديثي اليوم عن أهم وسيلة مواصلات في تركيا ربما عانا منها الكثير وسمعنا الكثير من القصص حول عمليات النصب التي يستخدمها سائقيها وصار أي أحد زار تركيا قبلك ويبغى ينصحك يقولك ها بس لا تستخدم التاكــــTaxiـــسي لا ينصبون عليك ويبدأ سرد قصص طرق النصب لتكاسي اسطنبول صح اسطنبول فيها شبكة مواصلات متكاملة ولكن أحيانا في مننا مايحب يركب باص أو الترام فاي أو يكونوا عيلة يبغوا يطلعوا تاكسي أفضل وما أبغى أطول عليكم لكن أنا وحدة من الناس عانيت من التكاسي في اسطنبول وكان عندي استخدم أي وسيلة ثانية ولا أطلع تاكسي ولكن سفرتي هذا العام الحمدلله غيرت هذه النظرة واعتمدت بأغلب سفرتي على التكاسي والسر كان هذا التطبيق الرائع BiTaksi والذي يغطي مدينة اسطنبول وأنقرة طبعاً فكرته قريبة من تطبيقات النقل اللي يمكن البعض يستخدمها بسفراته مثل تطبيق أوبر وغيره ،،،،، عشان كده خلينا نبدأ ونقول بسم الله ونبدأ نحمل التطبيق على جوالاتنا تحميل التطبيق للآيفون تحميل التطبيق للاندرويد بعد التحميل راح تفتح عندكم واجهة البرنامج ونبدأ نسجل اللي تحتاجه للتسجيل : * رقم جوال تركي *بريد إلكتروني بعد التسجيل نبدأ نتعرف على القائمة اللي تظهر عندنا القائمة واضحة وأكثر شي يهمنها فيها : * طرق الدفع : عندكم ثلاث خيارات طبعا اللي يهمنا أكثر شي هو الفيزا أو الماستر كارد أو الخيار الأساسي الرابع اللي اعتمدته وهو الدفع كااش الخيار الثالث في القائمة صراحة ماعندي فكرة عنه وياريت اللي يعرف يفيدنا ولكن أتوقع نفس فكرة أمريكن اكسبريس هذا موقعهم BKM * حساب الأجرة ( راح أشرحها مع طريقة استخدام البرنامج) نأتي لطريقة استخدام البرنامج : 1- نفتح البرنامج راح يعطينا موقعنا وأقرب تاكسي لنا مثال : نبغى نروح من فندقنا في منطقة السلطان أحمد إلى مطار أتاتورك طيب السؤال الأهم أبغى أعرف تقدير السعر للمشوار قبل ما نطلب التاكسي 2- نروح على حساب الأجرة واكتب اسم المكان اللي نبغى التاكسي يوصلنا عليه راح يعطينا خيار لطريق واحد أو خيار لطريقين أو ثلاث طرق بالنسبة لمشوارنا من منطقة السلطان أحمد إلى مطار أتاتورك بيعطينا ثلاث خيارات للطرق نبدأ بالطرق رقم (1) : وهو أقصر طريق راح يظهر لك تحت المسافة والوقت والتكلفة التقديرية للمشوار الطريق رقم (2) : الطريق رقم (3) : لاحظتوا الفرق بكل طريق بالنسبة للمسافة والتكلفة والوقت ودائما خليكم على الطريق الأول اللي يختاره البرنامج لأنه هو الأفضل من حيث المسافة والتكلفة 3- بعد مانختار الطريق نضغط Request BiTaksi راح يعطيك اسم السائق وصورته ورقم لوحة السيارة ورقمه للتواصل وبعده عن موقعك بالوقت والمسافة عند وصول السائق راح تظهر لك هذه الشاشة لما تطلعوا التاكسي راح يشغل العداد وعادة يكون على طرف المرايا وتبدأ فتحت العداد بـ 3.40 ليرة 3- لما نوصل مشوارنا بالسلامة ويقفل العداد نجي لطريقة الدفع اللي اخترناها اما كاش وهذه مافيها كلام أو الدفع عن طريق الفيزا راح يجيك على نفس شاشة البرنامج المبلغ وتفاصيل البطاقة إنت عليك تحط موافق وبكده ينخصم المبلغ بعد كده راح تجيك هذه الشاشة اللي هي تقيمك للسائق عن طريق عدد النجوم وكمان إذا حابب تشارك أصحابك في تويتر أو فيس بوك بتقيمك للسائق تقيمي للتطبيق : رائع صراحة وفي أي مكان كنت أطلبه كانت التكاسي تكون متوفرة وأكثر وقت انتظرنا فيه 10 دقائق اللي قبل كده ماكانت تتجاوز 5 دقائق وأحيانا كنا نطلب واحنا واقفين في الشارع اذا مالقينا تاكسي يمكن العيب الوحيد أو العائق هو لغة التواصل بينك وبين سائق التاكسي ولكن حلها موجود بصورة للمكان أو اسم المكان بالتركي وتوريه إياه عن طريق جوالك اعذورني على أي تقصير وأي استفسار أنا جاهزة [line]-[/line]